রিচাকে ভারতের ক্যাপ্টেন দেখতে চান সৌরভ, আর কী কী বললেন? দেখুন এই ভিডিও

ওয়েবডেস্ক- ২০২৫- ভারতের ক্রিকেটের ইতিহাসে মহিলাদের স্বর্ণযুগ, একথা বলা যেতেই পারে। মেয়েদের দূর্দান্ত পারফরম্যান্স এখন গোটা দেশের সামনে। আল্পুত, গর্বিত ভারতবাসী।

বিশ্বকাপ (World Cup) জেতার পর এই প্রথমবার কলকাতায় এলেন শিলিগুড়ির মেয়ে রিচা ঘোষ (Richa Ghosh) । তাঁকে নিয়ে আবেগে ভেসে গেল তিলোত্তমা।

আজ বর্ণাঢ্য অনুষ্ঠানের মধ্যে দিয়ে সিএবির (CAB) দেওয়া সংবর্ধনা সভায় রিচাকে সম্মান জানানো হল। ইডেনে (Eden Gardens) সভায় উপস্থিত ছিলেন সিএবি প্রেসিডেন্ট সৌরভ গঙ্গোপাধ্যায় ( CAB President Sourav Ganguly) ।

সৌরভ রিচাকে আগামীদিনের জন্য শুভেচ্ছা জানিয়ে বলেন, রিচাকে তিনি ভবিষ্যতে ক্যাপ্টেন হিসেবে দেখতে চান। সৌরভ বলেন, সবচেয়ে কঠিন কাজ করেছে রিচা। আমি ওয়ানডে ক্রিকেট ওপেন করতাম তাই জানি ছয় নম্বরে নেমে রান করাটা ঠিক কতখানি কঠিন। কাইফ, যুবরাজ করত। ওর নামের পাশে স্ট্রাইক রেটটা লক্ষ্য করবেন।

আরও পড়ুন- রিচা ঘোষকে বঙ্গভূষণ, ডিএসপি পদে নিয়োগ রাজ্য সরকারের

সৌরভ বলেন, ৬ নম্বরে অল্প বল থাকে আর সবচেয়ে বেশি রান করতে হয়, সেই কাজটাই করে দেখিয়েছে রিচা। সেইসঙ্গে সৌরভ বলেন, আগে মহিলাদের ক্রিকেট অর্থনৈতিকভাবে এত ভালো জায়গায় ছিল না। কিন্তু মুখ্যমন্ত্রী আমাকে বলেছিলেন, মহিলাদের ক্রিকেটও সমানভাবে এগিয়ে নিয়ে যেতে হবে। তিনটে আইসিসি ইভেন্টে ক্যাপ্টেন ছিলাম আমি। তবে কখনও বিশ্বকাপ জিতিনি। তুমি বিশ্বকাপ জিতে এসেছ।

রিচারা যখন চ্যাম্পিয়ন হতেই মুখ্যমন্ত্রীকে আমন্ত্রণ জানাই, মুখ্যমন্ত্রী এক কথায় রাজি হয়ে যান। সেইসঙ্গে সৌরভ রিচাকে বলেন, তোমার কেরিয়ার সবে শুরু হয়েছে। এখন অনেক খেলার সুযোগ পাবে। তোমাকে আমাদের তরফ থেকে অভিনন্দন।

এদিন এই অনুষ্ঠানে ইডেনে উপস্থিত ছিলেন মুখ্যমন্ত্রী মমতা বন্দ্যোপাধ্যায়, ক্রীড়ামন্ত্রী অরূপ বিশ্বাস, প্রাক্তন ক্রিকেটার ঝুলন গোস্বামী, সিএবি সভাপতি সৌরভ গঙ্গোপাধ্যায়, সিএবি কর্তা সঞ্জয় দাস, নীতীশ রঞ্জন দত্ত, অভিনেত্রী মিমি চক্রবর্তী প্রমুখ। গোটা অনুষ্ঠানটিতে সঞ্চালকের ভূমিকায় ছিলেন বিশিষ্ট সাংবাদিক গৌতম ভট্টাচার্য।

দেখুন ভিডিও-